Tengku Zulpuri Shah Raja Puji

Tengku Zulpuri Shah bin Raja Puji (Jawi: تڠكو ذوالڤوري شاه بن راج ڤوجي; lahir 15 Julai 1964) ialah seorang ahli politik di Malaysia yang telah berkhidmat sebagai Ahli Dewan Undangan Negeri (ADUN) bagi kawasan Tras sejak November 2022. Beliau pernah berkhidmat sebagai Timbalan Menteri Air, Tanah dan Sumber Asli dalam pentadbiran Pakatan Harapan (PH) di bawah bekas Perdana Menteri Mahathir Mohamad dan bekas Menteri Xavier Jayakumar Arulanandam dari Julai 2018 sehingga kejatuhan pentadbiran PH pada Februari 2020 serta sebagai Ahli Parlimen (MP) Raub dari Mei 2018 hingga November 2022. Beliau juga pernah menjadi Ketua Pembangkang Dewan Undangan Negeri Pahang dan ADUN Mentakab dari Mei 2013 hingga Mei 2018 serta pernah berkhidmat sebagai Ahli Majlis Perbandaran Selayang (MPS). Beliau merupakan ahli Parti Tindakan Demokratik (DAP), salah satu parti komponen dalam Pakatan Harapan. Beliau kini memegang jawatan Timbalan Setiausaha Agung DAP sejak Mac 2022 dan Timbalan Pengerusi DAP Negeri Pahang. Beliau juga pernah memegang jawatan Naib Pengerusi Kebangsaan DAP dari November 2017 hingga Mac 2022. Selain itu, beliau merupakan satu-satunya Melayu yang menjadi Ahli Parlimen DAP dari tahun 2018 hingga 2022.

 Kerjaya politik 
 Pelantikan sebagai Timbalan Setiausaha Agung DAP 
Pada 20 Mac 2022, semasa Kongres Kebangsaan DAP ke-17, Zulpuri Shah telah dilantik sebagai Timbalan Setiausaha Agung DAP bersama-sama dengan Sivakumar Varatharaju dan Liew Chin Tong, berkhidmat di bawah Setiausaha Agung, Anthony Loke.

 Kehidupan peribadi 
Beliau juga merupakan kerabat diraja Pahang dan anak kepada Tengku Puji Tengku Abdul Hamid, bekas Timbalan Pesuruhjaya Pahang dan bekas ahli jawatankuasa Parti Islam Se-Malaysia (PAS).

 Keputusan pilihan raya 
+ Dewan Undangan Negeri Pahang Peratusan angka berdasarkan jumlah keluar mengundi. Keputusan hanya tersedia daripada pilihan raya 2004. TahunKawasan pilihan rayaCalonUndiPeratusLawanUndiPeratusUndi sahMajoritiHasil2013N30 Mentakab (DAP)7,88255.47%Chuah Boon Seong (MCA)6,32844.53%14,4301,55484.93%2022N07 TrasTengku Zulpuri Shah Raja Puji (DAP)17,25562.32% Lim Teck Hoe (MCA)5,85821.16%28,00111,39772.23%Amirul Kuek (GERAKAN) 4,23315.29% Mohd Tahir Kassim (PUTRA) 3401.23%

+ Parlimen Malaysia Peratusan angka berdasarkan jumlah keluar mengundi. Peratusan angka berdasarkan jumlah keluar mengundi.   TahunKawasan pilihan rayaCalonUndiPeratusLawanUndiPeratusUndi sahMajoritiHasil2018P080 Raub  (DAP)20,65944.89%Chew Mei Fun (MCA)17,50029.66%46,9713,15981.37%Mohd Nilam Abd Manap (PAS)7,86617.09%2022P079 LipisTengku Zulpuri Shah Raja Puji (DAP)6,36617.75% (UMNO) 17,672 49.29%36,3436,11876.09%Mohamad Shahrum Osman (BERSATU) 11,55432.22% Aishaton Abu Bakar (PEJUANG) 2630.76%

 Rujukan 

Pautan luar

Kategori:Kelahiran 1964
Kategori:Orang hidup
Kategori:Muslim Malaysia
Kategori:Ahli politik Malaysia berketurunan Melayu
Kategori:Wakil rakyat Melayu DAP
Kategori:Anggota Parti Tindakan Demokratik
Kategori:Ahli Dewan Rakyat, Parlimen Malaysia ke-14
Kategori:Ahli Dewan Undangan Negeri Pahang ke-15
Kategori:Ahli Dewan Undangan Negeri Pahang ke-13
Kategori:Ahli pembangkang Kerajaan Muhyiddin Yassin